CELEX ID: 32011D0447
Publication Date: 2011-07-20

Document:
KOMISIJOS ĮGYVENDINIMO SPRENDIMAS
2011 m. liepos 20 d.
kuriuo taisomas Sprendimas 2010/152/ES Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) nefinansuoti tam tikrų išlaidų, kurias patyrė valstybės narės
(pranešta dokumentu Nr. C(2011) 5139)
(Tekstas autentiškas tik lenkų kalba)
(2011/447/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1999 m. gegužės 17 d. Tarybos reglamentą (EB) Nr. 1258/1999 dėl bendrosios žemės ūkio politikos finansavimo (1), ypač į jo 7 straipsnio 4 dalį,
atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (2), ypač į jo 31 straipsnį,
pasikonsultavusi su Žemės ūkio fondų komitetu,
kadangi:
(1)
Sprendimu 2010/152/ES (3) Komisija nusprendė Europos Sąjungos lėšomis nefinansuoti iš viso 279 794 442,15 PLN ir 25 583 996,81 EUR sumos, visų pirma įskaitant 180 448 032,62 PLN Lenkijos patirtų išlaidų su plotu susijusioms kaimo plėtros priemonėms 2000-2006 m. programiniu laikotarpiu. Tačiau to sprendimo priede minėta suma klaidingai priskirta biudžeto punktui 6701„EŽŪGF sąskaitų patikrinimas - Asignuotos įplaukos“. Kadangi tas koregavimas susijęs su išlaidomis pagal laikinąją kaimo plėtros priemonę (LKPP), jis turėjo būti priskirtas biudžeto punktui 6500„Su struktūriniais fondais, Sanglaudos fondu ir Europos žuvininkystės fondu susiję finansiniai koregavimai“;
(2)
pagal 2006 m. birželio 21 d. Komisijos reglamento (EB) Nr. 885/2006, nustatančio išsamias Tarybos reglamento (EB) Nr. 1290/2005 nuostatų dėl mokėjimo agentūrų ir kitų įstaigų akreditavimo bei EŽŪGF ir EŽŪFKP sąskaitų patikrinimo ir patvirtinimo taikymo taisykles (4), 11 straipsnio 4 dalį EŽŪGF atveju sumos, kurių nuspręsta nefinansuoti Sąjungos lėšomis, išskaitomos iš mėnesio mokėjimų, susijusių su antrąjį mėnesį po sprendimo priėmimo patirtomis išlaidomis. Todėl 180 448 032,62 PLN suma buvo perskaičiuota į eurus taikant 2010 m. balandžio 29 d. valiutos kursą ir sudarė 46 087 919,86 EUR;
(3)
pagal 2004 m. sausio 5 d. Komisijos reglamento (EB) Nr. 27/2004, nustatančio pereinamąsias išsamias Tarybos reglamento (EB) Nr. 1257/1999 taikymo taisykles dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos kaimo plėtros priemonių finansavimo iš EŽŪOGF Garantijų skyriaus (5), 5 straipsnį Komisijos sprendimai dėl kaimo plėtros Lenkijoje turi būti išreiškiami eurais. Todėl su LKPP susiję nacionaline valiuta išreikšti koregavimai sprendimuose turėtų būti perskaičiuoti į eurus. Perskaičiuojant naudojamas finansinių metų, kuriais patirtos koreguojamos išlaidos pagal LKPP, vidutinis valiutos kursas. Taikant šią metodiką 180 448 032,62 PLN suma, kuria koreguojamos išlaidos pagal LKPP 2005, 2006 ir 2007 finansiniais metais, sudaro 46 430 682,69 EUR;
(4)
todėl Sprendimas 2010/152/ES turėtų būti atitinkamai pataisytas,
PRIĖMĖ ŠĮ SPRENDIMĄ:
1 straipsnis
Visi su Lenkija susiję įrašai Sprendimo 2010/152/ES priede pakeičiami šio sprendimo priede pateiktais įrašais.
2 straipsnis
Dėl apskaitos priežasčių Lenkija deklaruoja pagal biudžeto punktą 6701„EŽŪGF sąskaitų patikrinimas - Asignuotos įplaukos“ kompensuotiną 46 087 919,86 EUR sumą.
Komisija išduoda vykdomąjį raštą 46 430 682,69 EUR sumai išieškoti, kad būtų galima atlikti finansinius koregavimus, susijusius su LKPP, pagal biudžeto eilutę 6500„Su struktūriniais fondais, Sanglaudos fondu ir Europos žuvininkystės fondu susiję finansiniai koregavimai“.
3 straipsnis
Šis sprendimas skirtas Lenkijos Respublikai.
Priimta Briuselyje 2011 m. liepos 20 d.

EuroVoc Classification:
Level 1: 100161
100144
Level 2: 100283
100277
100177
100282
Level 3: 5655
5781
5087
5283
122
5576
2106
1005
914
2200
All Descriptors: 1005
1052
2543
5575